Sushila Karki

Sushila Karki  ye una xurista y política nepalina que dende'l 12 de setiembre de 2025 ye primera ministra interina de Nepal, tres les protestes de la xeneración Z. Con ello, convirtióse na primer muyer en liderar el gobiernu del país, tal como yá fixera ente 2016 y 2017 al ser presidenta de la Corte Suprema de Nepal, siendo tamién la primer muyer n'ocupar esi cargu.  

 Biografía 
Nacida en 1952, Karki estudió Ciencies Polítiques na Universidá Hindú de Benarés y Derechu na Universidá Tribhuvan. Na so mocedá foi profesora y participó activamente nel Movimientu Popular de 1990 contra'l réxime panchayat, esperiencia qu'inspiró la so novela Kara. En 2008 convirtióse n'abogada principal del Colexu d'Abogaos de Nepal y un añu más tarde ingresó como maxistrada na Corte Suprema.  

Tres la dimisión del primer ministru Khadga Prasad Oli en 2025, los movimientos sociales promovíos pola mocedá albidraron el so nomamientu como lider interina. El 12 de setiembre xuró'l cargu acordies col artículu 61 de la Constitución de Nepal, col compromisu d'establecer un periodu de transición política.  

 Vida personal 
Ta casada con Durga Prasad Subedi, destacáu militante del Congresu Nepalín, con quien tien un fíu. Amás del nepalín, fala hindi ya inglés.  

 Referencies 

 Enllaces esternos 

Categoría:Xuristes de Nepal
Categoría:Muyeres polítiques de Nepal
Categoría:Primeros ministros de Nepal
Categoría:Presidentes del Tribunal Supremu de Nepal